จงเสนอไอเดีย 4 ช่องทางการตลาดออนไลน์มีอะไรบ้าง
ต่อไปนี้คือช่องทางการตลาดออนไลน์ หรือ Digital Marketing Channel


1. Social media
เปิดเว็บไซต์วันแรกจะยังไม่อาจถูกค้นเจอบน Google search engine ได้ ส่วนนี้อาจใช้เวลาหลายเดือนประกอบกับคอนเทนต์จำนวนมากก่อนที่จะเริ่มทำอัันดับบน Google ดังนั้น Social media คือช่องทางสำคัญในช่วงปีแรกของคุณ

คำถามคือ Social media มีทั้ง Facebook, Twitter, Instagram, Pinterest, Line@ ฯลฯ ใช้อะไรดี?

ควรจำกัดช่องทางเพื่อคุณจะได้โฟกัสได้อย่างเต็มที่ ตัวหลักคือ Facebook, ตัวรองคุณสามารถเลือกได้ระหว่าง Instagram หรือ Line@ — Instagram เหมาะกับสินค้าเน้นรูป ได้แก่ รถยนต์, เครื่องประดับ, แฟชั่น ในขณะที่ Line@ เหมาะกับสินค้าเน้นโปรโมชั่น อาทิ อาหารเสริม และเครื่องสำอาง เป็นต้น


2. Public Relation (PR news)
การพูดถึงสินค้าของตัวเองฝ่ายเดียวบ่อย ๆ ก็เปรียบเสมือนคนที่ชมว่าตัวเองดีบ่อย ๆ ซึ่งคงไม่ดีนัก PR News ช่วยคุณได้ โดยพวกเขาเป็นสื่อในการพูดแทนคุณ และการให้บุคคลที่สามเป็นพูดนำเสนอจะดูหล่อสวยขึ้น และการเข้าถึง หรือ Reach จะมากขึ้นกว่าการโฆษณาบน Facebook business page ของตนเอง

เว็บไซต์ที่เป็น PR news ให้คุณได้ ได้แก่ CEOblog, Unlockmen, Marketing Oops, The Standard เป็นต้น นอกจากนั้นยังมีบริษัท PR Agency ที่รับวางแผนออกสื่อแบบ One-stop ให้คุณ อาทิ Play Communication  Moonshot  หรือ Syndacast เป็นต้น


3. Online Advertising
โฆษณาออนไลน์ Facebook ads และ Google AdWord โดยการทำโฆษณาเหล่านี้มีความซับซ้อนขึ้นเรื่อย ๆ และอาจใช้เวลาในการเรียนรู้ หากท่านมีทุนแต่มีเวลาจำกัดอาจจ้างบริษัทรับยิงโฆษณา ได้แก่ iTop Plus, Ads Now หรือ Ads 122 เป็นต้น

ในเบื้องต้น การยิงโฆษณาเหล่านี้เป็นระบบ ประมูล ปัจจุบันคนขายของออนไลน์หน้าใหม่มักแปลกใจว่าทำไมการยิงโฆษณาวันละหลักร้อยบาทถึงไม่ได้ผล ไม่มียอดทัก หรือยอดขาย และนั่นคือ ‘หนึ่งใน’ สาเหตุสำคัญ เพราะคนที่ขายเดิมและคนที่ขายดีมีทุนหนาจะเพิ่มงบโฆษณาสูงขึ้นตามกำลังทรัพย์ หากคนขายอาหารเสริมแบรนด์ ABC ยิงโฆษณาวันละ 5,000 บาท การที่คนมาใหม่จะมาขายบ้างแล้วยิงโฆษณาวัน 50 บาทย่อมแข่งขันได้ยาก ถ้าไม่ใส่เงินเท่ากันก็ต้องมากกว่า หรือถ้าน้อยกว่าก็อาจจะต้องหลักพันเช่นกัน


4. Google Search Engine
ท้ายที่สุดแล้ว ในระยะยาวคุณต้องการให้คนเข้าเว็บไซต์จาก Organic search และ Direct traffic ซึ่งฟรีและดีมาก โดยคุณต้องหมั่นทำ Content marketing โดยการผลิตบทความคุณภาพป้อนเว็บไซต์อย่างสม่ำเสมอ บทความ อาทิ รีวิวสินค้า ให้ความรู้วิธีใช้งานผลิตภัณฑ์ ให้ความรู้รอบตัวที่เกี่ยวข้องกับกลุ่มเป้าหมาย และความต่อเนื่องของบทความต้องมีทุกสัปดาห์ อย่างน้อยสัปดาห์ละ 2-3 ตลอดไป
ตลาดการเงิน & ผลิตภัณฑ์และบริการทางการเงิน,เทคโนโลยีทางการเงิน & การเงินดิจิทัล